cyanic-selkie/wikianc huggingface dataset:
Iolkósi vald
Valla halduslik ja asustuslik jaotus oli järgmine:
Vallavalitsus asus Áno Vólose külas. Anakasiá külas oli Iolkósi vallakeskus.
501
501. aasta
Kergu-Kõnnu vald
Kergu-Kõnnu vald (saksa keeles Kerkau-Könno) oli vald Pärnumaal Pärnu-Jaagupi kihelkonnas. Vald eksisteeris 1866–1892 ja siis liideti see vald Kaisma vallaga.
Aymeric Laporte
Ta liitus 2010. aastal 16-aastaselt Hispaania kõrgliiga klubiga Athletic Bilbao. Ta oli pärast Bixente Lizarazut alles teine prantsuse mängija, kes selle klubiga liitunud oli. Hispaania kõrgliigas tegi ta klubi meeskonnas debüüdi 2012. aasta detsembris. Kokku mängis ta Athletic Bilbaoga Hispaania kõrgliigas kuuel hooajal. Hooajal 2013–14 valiti ta Hispaania kõrgliiga sümboolsesse koosseisu. 2015. aastal võitis ta klubiga Hispaania superkarika.
2018. aasta jaanuaris liitus Laporte Manchester Cityga. Ülemineksumma oli 57 miljonit naelsterlingit. Tegemist oli mõlema klubi jaoks suurima üleminekuga. Kohe esimesel hooajal tuli ta klubiga Inglismaa meistriks. Esimese värava Inglismaa kõrgliigas lõi ta 25. augustil 2018 mängus Wolverhampton Wanderersi vastu. 2018–19 tuli ta Manchester Cityga teist hooaega järjest Inglismaa meistriks. Hooajal 2018–19 valiti ta ka Premier League'i hooaja sümboolsesse koosseisu.
Aastatel 2011–2016 mängis ta Prantsusmaa noortekoondistes. 2021. aasta mais sai ta Hispaania kodakondsuse ja debüteeris sama aasta 4. juunil sõprusmängus Portugali vastu.
Ta on kaugelt baski päritolu.
Allan Vainola ja Unenäopüüdjad
Allan Vainola ja Unenäopüüdjad on Eesti ansambel.
Ansambli asutas 2006 Allan Vainola.
Liikmeid:
Uhja
Uhja oli küla Raplamaal. Küla jääb tänapäeval Aravere küla alale. Kihelkondlikult kuulus küla Vigala kihelkonda. Küla kaotati 1970. aastatel.
Sierra maakond
thumb|Jõgi Tahoe metsakaitsealal Sierra maakond (Sierra County) on maakond USA-s California osariigis Sierra Nevadas.
Maakonna halduskeskus on Downieville ja suurim linn Loyalton.
Maakonna pindala on 2490 km², millest 20 km² moodustab veepindala.
Andre De Grasse
Andre De Grasse (sündinud 10. novembril 1994) on Kanada sprinter; olümpiavõitja 200 m jooksus (2020) ja maailmameister 4x100 m teatejooksus (2022).
Charlie Coyle
Charles Robert Coyle (sündinud 2. märtsil 1992 Weymouthis Massachusettsis) on USA jäähokimängija, kes mängib keskründajana NHL-i klubis Boston Bruins.
Andre De Grasse
2015. aasta Panameerika mängudel võitis ta kuldmedali 100 m ja 200 m jooksus. Samal aastal pälvis ta maailmameistrivõistlustel nii 100 m jooksus kui ka 4×100 m teatejooksus pronksmedali.
Charlie Coyle
2010. aastal valiti ta NHL-i draft'is San Jose Sharksi poolt 28. valikuna. Enne karjääri NHL-is mängis ta Bostoni Ülikooli meeskonnas ja Quebec Major Junior Hockey League'i klubis Saint John Sea Dogs.
Roo-pigihuul
Roo-pigihuul (Lophodermium arundinaceum) on kottseente hulka kuuluv seeneliik.
Seent on leitud ka Eestist.
TTÜ (täpsustus)
TTÜ on lühend, mis võib tähendada järgmist:
Sierra maakond
Elanike arv oli 2010. aasta rahvaloenduse järgi 3240. Aastal 2000 oli elanike arv 3555.
Charlie Coyle
2011. aasta juunis liitus ta Minnesota Wildiga, kellega sõlmis lepingu 2012. aasta märtsis. Hooaja 2012–13 esimese poole mängis ta American Hockey League'i klubis Houston Aeros. Wildi meeskonnas tegi ta debüüdi 2013. aasta veebruaris. Kokku mängis ta Wildi meeskonnas seitsme hooajal.
2019. aasta veebruaris liitus Coyle Bruinsiga.
2015. aasta maailmameistrivõistlustel võitis ta USA jäähokikoondise koosseisus pronksmedali.
Sierra maakond
Ajalugu
Sierra maakond moodustati 1852. aastal Yuba maakonna osadest. Maakond on saanud nime Sierra Nevada mäestiku järgi. Kullapalaviku ajal (1848-1860) asus Sierra maakonda üle elama 16 000 kaevuri. Enamik kullaleukohti asus Yuba jõeharul.
Andre De Grasse
2016. aasta suveolümpiamängudel Rio de Janeiros sai De Grasse Usain Bolti järel hõbemedali 200 m jooksus ning pronksi 100 m ja 4×100 m jooksus.
2017. aastal jooksis De Gasse Teemantliiga etapil Stockholmis lubatust tugevama taganttuulega 100 meetrit ajaga 9,69. Maailmameistrivõistlustel ta reievigastuse tõttu ei võistelnud.
2020. aasta suveolümpiamängudel Tokyos tuli De Grasse 200 meetri jooksus Kanada rekordiga 19,62 olümpiavõitjaks. Ta püstitas isikliku rekordi ka 100 meetri jooksus, saades tulemusega 9,89 Marcell Jacobsi ja Fred Kerley järel pronksmedali. 4×100 meetri teatejooksus jooksis ta viimast vahetust ning võitis Kanada meeskonnaga hõbemedali.
2019. aasta maailmameistrivõistlustel Eugene'is segas De Grasse'i vigastus, tema võistlus ebaõnnestus 100 meetri jooksus ning ta oli sunnitud 200 meetri jooksust loobuma. 4×100 meetri teatejooksus aitas ta viimase vahetuse jooksjana Kanada meeskonnal tulla USA ja Suurbritannia neliku ees maailmameistriks.
Satori
Satori (jaapani keeles 悟り, tuletatud verbist satoru, 'mõistma', 'aru saama') on kesksemaid zen’i mõisteid, mis tähistab mõistmise, teadvuse avanemise, virgumise kogemust. Sellele lähedane mõiste on kenshō, mis võib tähendada vaid lühiajalist selguse kogemust.
Satorile lähedane hiinakeelne mõiste on 悟 wu.
Satori ei ole lõplik seisund, vaid pigem mingi harjutusetapi vahetulemus, mille kogemust peab edasise harjutamisega süvendama; ühtlasi on see ka õpilase edasijõudmise taseme märk. Sellepärast räägitakse eri taseme satoritest.
Anakasiá
Anakasiá (Ανακασιά) on küla Kreekas Tessaalia piirkonnas Magneesia piirkonnaüksuses Vólose vallas. See oli Iolkósi valla ärikeskus.
Elanike arv on 933.
Anakasiás tegutsevad kool, lütseum, gümnaasium, pangad ja postkontor, külas on ka külaväljak (plateia).
Kaliningradi Baltika
Kaliningradi Baltika (ametlikult Футбольный клуб «Балтика» Калининград) on 1954. aastal asutatud Venemaa jalgpalliklubi, mille kodulinn on Kaliningrad.
Aastail 1996–1998 kuulus Venemaa kõrgliigasse, parim tulemus 1996. aasta 7. koht.
Jõumees
Jõumees (ka rammumees) on mees, kes mingil jõukatsumisel on demonstreerinud oma tugevust ja osavust. Terminit kasutati enne seda, kui tõstmine jt raskejõustikualad said oma nimetused.
Eesti rahvakultuuris selgitati jõumehi välja nt mõne suure raskusi tõstmisel (kaalupomm, kivi, vanker, hobune). Enamasti olid need jõukatsumised seotud kihlvedudega.
Valmiermuiža
Valmiermuiža on küla (lielciems) Lätis Valmiera piirkonnas Valmiera vallas.
Küla asub 55 meetrit üle merepinna. Seal on Daubītese ja Valmiermuiža bussipeatus.
Asula tekkis endise Valmiera mõisa (Wolmarshof) keskusse. Kultuurimälestisena on riikliku kaitse all Valmiera mõisa elumaja kahe toa seina- ja laemaalingud, ait ja piirdemüüri fragmendid, ehk siis mõisakompleksi juurde kuulunud torn. Pargis asub õlletehas Valmiermuižas alus.
Looduskaitse all on tamm ümbermõõduga 4,6 meetrit, Annasmuiža mõisa allee teine tamm (ümbermõõt 4,91 meetrit) ja Irša pargi tammed (esimese ümbermõõt 4,64 meetrit, teisel 4,84 meetrit).
Villeneuve-sur-Yonne
Villeneuve-sur-Yonne on linn Prantsusmaal Yonne'i departemangus.
Michael Richards
pisi|Richards, [[1993]] Michael Richards (õieti Michael Anthony Richards; sündinud 24. juulil 1949 Culver Citys California osariigis) on Ameerika Ühendriikide näitleja.
Puidumäärus
Euroopa Liidu puidumäärus (määrus (EL) nr 995/2010, EUTR) on Euroopa Liidu 20. oktoobri 2010. aasta määrus, millega tõkestatakse ebaseaduslikult ülestöötatud puidu ja sellest saadud toodetega kauplemist Euroopa Liidus. Sellega keelatakse ebaseaduslikult ülestöötatud puidu ja puittoodete laskmine ELi turule ning sätestatakse ettevõtjate kohustused. Määrus kehtib kõigis ELi liikmesriikides alates 3. märtsist 2013.
Määruse võtsid vastu Euroopa Parlament ja Euroopa Nõukogu.
Taust
Ebaseaduslik metsaraie – puidu ülestöötamine, mille käigus rikutakse ülestöötamisriigi õigusnorme – on maailmas säilinud metsade ja nendest sõltuvate kogukondade jaoks tõsine probleem, mis avaldab märkimisväärset negatiivset mõju nii majandusele, keskkonnale kui ka ühiskonnale. Selle tagajärjel jääb saamata tulu ning õõnestatakse seaduskuulekate ettevõtjate pingutusi, samuti on see seotud metsade hävitamise, bioloogilise mitmekesisuse vähenemise ja kasvuhoonegaaside õhkupaiskamisega, konfliktidega maa ja ressursside üle ning kohalikelt kogukondadelt õiguste äravõtmisega.
EL on oluline eksporditurg riikide jaoks, mille metsandussektorit iseloomustab puudulik juhtimine ja lokkav ebaseaduslikkus. Lubades Euroopa Liidu turule puitu ja puittooteid, mis võivad pärineda ebaseaduslikest allikatest, aitavad ELi liikmesriigid sisuliselt kaasa ebaseadusliku metsaraie jätkumisele.
Probleemi lahendamiseks töötas EL 2003. aastal välja FLEGTi (metsaõigusnormide täitmise järelevalve, metsahalduse ja puidukaubanduse) tegevuskava, milles nähakse ette mitmeid meetmeid ebaseadusliku puidu kõrvaldamiseks turgudelt, seadusliku puidu pakkumise suurendamiseks ja vastutustundlikult valmistatud puittoodete nõudluse kasvatamiseks. Tegevuskava peamised elemendid on ELi puidumäärus ja vabatahtlikud partnerluslepingud (kaubanduslepingud puitu eksportivate riikidega, mis aitavad vältida ebaseaduslikult ülestöötatud puidu laskmist Euroopa turule).
Ülevaade
Selleks, et võidelda kogu maailmas ebaseadusliku metsaraie vastu, keelatakse ELi puidumäärusega ebaseaduslikult ülestöötatud puidu ja sellest saadud toodete laskmine ELi turule. Määrusega jagatakse puidu ja puittoodetega tegelejad kahte kategooriasse: ettevõtjad ja kauplejad. Mõlemal on oma kindlad kohustused.
Ettevõtjad – määruse mõistes isikud, kes lasevad puidu või puittooted esimest korda ELi turule – peavad rakendama nõuetekohast hoolsust. Kauplejad – EUTRi mõistes isikud, kes ostavad või müüvad juba ELi turule viidud puitu või puittooteid – peavad säilitama teavet tarnijate ja klientide kohta, et neid oleks kerge kindlaks teha.
Nõuetekohane hoolsus
Puidu või puittoodete laskmisel ELi turule peavad ettevõtjad rakendama nõuetekohast hoolsust, mille eesmärk on vähendada ohtu, et nad käitlevad ebaseaduslikult ülestöötatud puitu või tooteid, mis seda sisaldavad. Teisisõnu tähendab see, et neil tuleb kehtestada riskijuhtimissüsteem, mis koosneb kolmest osast:
Ettevõtjad võivad kasutada järelevalveorganisatsiooni loodud nõuetekohase hoolsuse süsteemi või välja arendada oma süsteemi.
Hõlmatud tooted
Õigusakti kohaldatakse nii imporditud kui ka Euroopa Liidus toodetud puidu ja puittoodete suhtes. Määrus hõlmab järgmisi tooteid: täispuidust tooted, põrandakatted, vineer, tselluloos, paber jms. Määrus ei hõlma ringlussevõetud tooteid ja trükiseid nagu raamatud, ajakirjad ja ajalehed.
Puitu ja puittooteid, mille kohta kehtib FLEGTi litsents või CITESi luba, loetakse ELi puidumääruse nõuetele vastavaks.
Määrusega hõlmatud toodete täielik loetelu on esitatud ELi puidumääruse lisas. ELi puidumäärus ei puuduta isikuid, kes müüvad või ostavad puitu või puittooteid omaks tarbeks.
Kohaldamine
ELi puidumäärus on siduv kõigis ELi liikmesriikides. Iga liikmesriigi õigusaktidega sätestatakse tõhusad, proportsionaalsed ja hoiatavad karistused, mis tagavad ELi puidumääruse täitmise. Igas liikmesriigis on pädev asutus, mis kooskõlastab määruse jõustamist.
Frederick Richards Leyland
Frederick Richards Leyland (30. september 1831 – 4. jaanuar 1892) oli üks suurimaist 19. sajandi Briti laevaomanikest, 25 üle Atlandi ookeani kulgeva aurulaeva omanik, kunsti­kollektsionäär ja kunstnike patroon.
Puidumäärus
Teisesed õigusaktid
23. veebruaril 2012 võttis Euroopa Komisjon vastu komisjoni delegeeritud määruse (EL) nr 363/2012, et kehtestada ametlikult järelevalveorganisatsioonide tunnustamise ja sellise tunnustuse tühistamise eeskirjad.
Lisaks sellele võttis Euroopa Komisjon 6. juulil 2012 vastu komisjoni rakendusmääruse (EL) nr 607/2012, mille eesmärk on tagada määruse ühtne kohaldamine kõigis ELi liikmesriikides. Selles kirjeldatakse nõuetekohase hoolsuse süsteemi kuuluvaid ohu hindamise ja vähendamise meetmeid ning täpsustatakse, kui tihti ja kuidas peavad liikmesriikide pädevad asutused kontrollima järelevalveorganisatsioone.
TTM
TTM on lühend, mis võib tähendada järgmist:
Arquesi kanton
Arquesi kanton oli kanton Põhja-Prantsusmaal Nord-Pas-de-Calais' piirkonnas Pas-de-Calais' departemangus. See kaotati pärast Prantsuse kantonite ümberkorraldamist, mis jõustus märtsis 2015.
Koosseis
Arquesi kanton koosnes 5 vallast:
Saaremaa JK aameraaS
Saaremaa JK aameraaS on Eesti jalgpalliklubi, mis tegutseb Saaremaal. Alates 2019. aastast mängitakse kodumänge Kuressaare kunstmurustaadionil.
Alfonso Pérez
Alfonso Pérez (sündinud 16. jaanuaril 1949 Cartagenas Bolívari departemangus) on Colombia endine poksija.
Pérez sai kergekaalus (kuni 60 kg) 1972. aasta Müncheni olümpiamängude poksivõistlustel pronksmedali, kaotades poolfinaalis hilisemale hõbemedalivõitjale László Orbánile (Ungari) ja jäädes edasisest medaliheitlusest välja. Tema ja Clemente Rojas olid esimesed Colombia poksijad, kes võitsid olümpiamängudel medali.
Pérez poksis aprillist 1973 kuni veebruarini 1981 elukutselisena. Ta pidas kokku 43 kohtumist, millest võitis 31 (neist 19 nokaudiga) ja kaotas 9 (neist 6 nokaudiga) kohtumist ning 3 kohtumist jäi viiki.
IT-süsteem
IT-juhistik ehk IT-süsteem (Insulated Terre, inglise k. IT-network) on elektrvõrgu juhistikusüsteem millel ükski juht ei ole ühendatud maaga (eraldustrafo sekundaarmähised on maast isoleeritud).
center|400px Seda kasutatakse olukorras, kus ühe tööjuhi isolatsiooni rike (üksikrike) ei tohi veel kaasa tuua kogu toitesüsteemi väljalülitamist, näiteks haiglates. See süsteem aitab tagada katkestusteta toitepinge meditsiiniseadmetele. Paljudel juhtudel ei garanteeri see süsteem üksi elektriohutust. Elektrilöögiohu vähendamiseks kasutatakse ka kaitseväikepingel töötavat aparatuuri, mille tööpinge on 48 volti või madalam.
Seda süsteemi kasutatakse ka sõjalaevadel jm, kus üksik isolatsioonirike ei tohi põhjustada elektrivarustuse katkemist või kus rike tuleb kõrvaldada ilma toidet väljalülitamata.
IT-juhistiku elektritoide
IT-juhistiku elektritoide võib olla näiteks üldisest elektrivõrgust läbi trafo, eraldiseisvast generaatorist või akudest.
Shericka Jackson
Shericka Jackson (sündinud 16. juulil 1994 Saint Ann's Bays) on Jamaica sprinter, olümpiavõitja ja kolmekordne maailmameister.
Ta alustas karjääri 200 ja 400 meetri jooksjana. Noorteklassides jäi tema parimaks individuaalseks tulemuseks 2011. aasta noorte maailmameistrivõistluste pronks 200 meetri jooksus.
2015. aastal tegi Jackson arenguhüppe, parandades 400 meetri jooksus isiklikku rekordit enam kui sekundiga. Maailmameistrivõistlustel Pekingis jooksis ta 400 meetri jooksu finaalis esimest korda aja alla 50 sekundi, võites tulemusega 49,99 Allyson Felixi ja Shaunae Milleri järel pronksmedali. 4 × 400 meetri teatejooksus tuli ta Jamaica naiskonna koosseisus maailmameistriks.
2016. aasta suveolümpiamängudel Rio de Janeiros võitis Jackson 400 meetri jooksus isikliku rekordiga 49,83 Milleri ja Felixi järel pronksi. 4 × 400 meetri jooksus oli ta Jamaica naiskonnaga Ameerika Ühendriikide neliku järel teine.
2017. aasta maailmameistrivõistlustel Londonis oli ta 400 meetri jooksus viies. 4 × 400 meetri teatejooksus Jamaica naiskond Anneisha McLaughlin-Whilby vigastuse tõttu finišisse ei jõudnud.
2019. aasta maailmameistrivõistlustel Dohas võitis Jackson kolm medalit: ta tuli 4 × 100 meetri teatejooksus Jamaica naiskonnaga maailmameistriks, oli 400 meetri jooksus isikliku rekordiga 49,47 kolmas ning võitis 4 × 400 meetri naiskonnaga pronksi.
2021. aasta hooaja eel otsustas Jackson keskenduda 100 ja 200 meetri jooksule. Olümpiamängudel Tokyos võitis ta 100 meetri jooksus kaasmaalaste Elaine Thompson-Herahi ja Shelly-Ann Fraser-Pryce'i järel pronksmedali. 4 × 100 meetri teatejooksus tuli ta Jamaica naiskonnaga olümpiavõitjaks, 4 × 400 meetri teatejooksus oli Jacksoniga Jamaica kolmas. Tähelepanu ja kriitikat teenis Jacksoni sooritus 200 meetri jooksus, kus ta võttis eeljooksu lõpusirgel hoo maha, lõpetas oma jooksu neljandana ning jäi 4 tuhandiksekundiga poolfinaalist välja.
2022. aasta maailmameistrivõistlustel Eugene'is tuli Jackson 200 meetri jooksus maailmameistriks maailmameistrivõistluste rekordiga ja kõigi aegade teise tulemusega 21,45. 100 meetri jooksus võitis ta isikliku rekordiga 10,73 Fraser-Pryce'i hõbeda. 4 × 100 meetri jooksus oli ta Jamaica naiskonnaga Ameerika Ühendriikide järel teine.
Siserekordid
Allikas: Rahvusvaheline Kergejõustikuliit
SA Kutsekoda
Sihtasutus Kutsekoda on Haridus- ja Teadusministeeriumi haldusalas olev sihtasutus. Põhikirja järgi on sihtasutuse eesmärk "ühtse ja korrastatud kutsesüsteemi loomisele ja arendamisele kaasaaitamine; Eesti töötajate kvalifikatsiooni võrreldavuse ja teiste riikide poolt tunnustamise saavutamiseks eelduste loomine".
Sihtasutuse peakontor asub Tallinnas aadressil Mustamäe tee 16.
Falstaff (ooper)
"Falstaff" on Giuseppe Verdi koomiline ooper (commedia lirica) kolmes vaatuses Arrigo Boito libretole Shakespeare’i näidendi "The Merry Wives of Windsor" (1600–01) ja "King Henry IV" (1589) järgi. Esmaettekanne toimus 9. veebruaril 1893 Milano Teatro alla Scalas.
Ooperi saamislugu ja käekäik
Maestro lähenes komponeerimise ajal 80. eluaastale. Ta oli seni komponeerinud 27 ooperit. "Falstaff" 28. ooperina jäi viimaseks. Seda on tituleeritud Verdi väljapaistvaimaks meistriteoseks ning muusikat tehniliselt sama kõrgetasemeliseks kui "Othello" muusikat. Eri põlvkondade muusikakriitikud on "Falstaffi" hinnanud ka perfektseks ooperiks. "Falstaff" kujunes omamoodi kulminatsiooniks eaka helilooja pikas ning väga edukas karjääris. See oli tema kolmas Shakespeare'i näidendile põhinev ooper (varem "Macbeth" ja "Othello") ja esimene koomiline ooper pärast enam kui 50 aastat tagasi läbi kukkunud „Valitsemise päeva” (originaalis Un giorno di regno, 1840) järel, mida Eestis on tuntud pealkirja „Kuningas üheks päevaks” all. Verdi loobus selles oopuses traditsioonilistest ooperielementidest – omaette seisvatest aariatest, kavatiinidest ja ansamblitest – ning ehitas teose peamiselt üles omamoodi itaalialikele paindlikele ja meloodilistele retsitatiividele.
Arrigo Boito hästi väljapeetud ja tasakaalustatud libretot on loetud parimaks, mida heliloojad kunagi on muusikasse pannud. Verdi ja Boito koostöö ooperi kallal kestis 1889. aasta keskpaigast alates kolm aastat, sest pärast esietendust viisid nad ooperisse sisse vajalikke muudatusi ja parandusi. Esimene vaatus valmis märtsiks 1890. Ülejäänud ooperit ei komponeerinud Verdi libreto kulgemise järjekorras, nagu oli Verdi tavapärane praktika. Ta tahtis rõhutada, et üksikud stseenid on suhteliselt sõltumatud. Komponeerimine edenes aeglaselt, lausa tsüklite kaupa. On väidetud, et helilooja elas sel ajal üle depressioonide perioode. Teda saatis ka hirm, et ta ei jõua partituuri lõpetada. Depressioone põhjustasid eelkõige lähedaste sõprade, dirigentide Franco Faccio ja Emanuele Muzio surm.
Kiirustamiseks polnud ka teatripoolset survet. "Falstaff" pole kirjutatud konkreetse teatri tellimusel ega konkreetseid lauljad silmas pidades. Verdi väitis korduvalt, et komponeerib ilma eesmärgita ja teeb seda vaid mõni tund päevas ajaviiteks. Töö venis eriti pärast 1891. aasta novembrit kui nii Boito kui Verdi talveks Genovasse kolisid ja seal haigestusid. Kaks kuud ei pandud paberile ühtegi nooti. Kuid juunis-juulis 1892 hakkas Verdi juba osadesse lauljaid otsima. Septembriks 1892 olid asjad nii kaugel, et Verdi saatis oma kirjastajale Ricordile teate, et too võib uurida, kas La Scala võtab uue teose lavastamiseks. La Scala pisut kõhkles, kuid teatas 7. detsembril, et neil tuleb veebruaris välja kas Wagneri "Tannhäuser" või Verdi uus ooper "Falstaff". Mõne aja pärast otsustati Verdi kasuks ja määrati esietenduse kuupäev veebruari 1893 alguses. 2. jaanuaril 1893 algasid proovid, millel Verdi osales. Ta soovis, et esietenduse ettevalmistamine toimuks suures saladuses ilma ajakirjanike vahelesegamiseta. Kõik läkski sujuvalt kuni esietenduseni.
Teos oli kohe väljatulekul tohutult populaarne ja kriitikute poolt kõrgelt hinnatud. Milano La Scala trupp käis sellega kõikjal Itaalias ringreisidel ning esitas teost ka paljudes Euroopa linnades. Kuigi Verdi uus ooper äratas Itaalias ja mujal ooperimaailmas tohutut huvi, ei osutunud "Falstaff" lõppkokkuvõttes nii populaarseks kui tema varasemad bel canto ooperid. Pärast etendusi Itaalias, mujal Euroopas ning USA-s vaibus huvi selle teose vastu. Paljudele kriitikutele tundus, et teos kannatas tublisti verivärskete meloodiate puudumise pärast, millega maestro oli alati publikut hellitanud. Verdi tegi pärast esietendust muusikas palju muudatusi, mistõttu on hiljem olnud probleeme, kuidas algse partituuriga ringi käia ning milliseid muudatusi arvestada. Kuid tänu eriti nimekatele dirigentidele, eriti Arturo Toscaninile, Herbert von Karajanile, Georg Soltile ja Leonard Bernsteinile, on "Falstaff" olnud maailma juhtivate ooperiteatrite püsirepertuaaris, ehkki seda ei esitata nii regulaarselt kui maestro keskmise loominguperioodi töid.
Eestis lavastas selle ooperi Vanemuine 1996. aastal.
Faabula
Tegevus toimub Windsoris kuningas Henry IV valitsemisajal ajavahemikul 1399–1413. Paks naistekütt ja valetajast joomahimuline Sir John Falstaff veedab aega „Sukapaela kõrtsis” (Osteria della Giarrettiera). Doktor Caius süüdistab Falstaffi mitmesugustes sulitegudes ja ründab tolle kahte joomakaaslast Bardolfot ja Pistolat, et nood on Falstaffi täis jootnud ja tema raha ära võtnud. Falstaff saab kõrts­mikult ülisuure arve ning otsustab selle katmiseks hankida täiendavaid rahalisi allikaid. Tal idanebki konkreetne plaan. Linnas elavad kaks nägusat ja varakat daami, kes kuuluvad Falstaffi meelest tema austajate hulka. Ta otsustab saata kaupmees Fordi abikaasale Alice’ile ja Mrs Meg Page’ile ühesugused armastuskirjad. Et Bardolfo ja Pistola keelduvad kirju kätte toimetamast, võtab selle ülesande endale Paaž. Majanaabrid Alice Ford ja Meg Page jutustavad teineteisele imelikust seiklusest armastuskirjadega, mille saatja soovib nendega kohtuda. Neil poleks midagi selle vastu, kuid avastavad, et kirjad on täiesti identsed ning allkiri ka sama: John Falstaff. Fordi tütar Nannetta ja missis Quickly kuulevad sellest ning otsustavad vanale elumehele õppetunni anda. Ka Ford saab Pistoli, Bardolfo ja pedantse dr Caiuse vahendusel jälile Falstaffi ettevõtmisele ja soovib samuti Falstaffi karistada. Ford on omakorda lubanud oma tütre Nannetta dr Caiusele, kuid neiu armastab hoopis noort Fentonit. Naistel valmib tegevusplaan. Missis Quickly peab andma Falstaffile edasi teate, et Alice on tema ettepaneku vastu võtnud. Ka meestel on oma plaan. Pistola ja Bardolfo peavad minema patukahetsusega Falstaffi juurde ja hoidma tal silma peal. Fontana nime all esinev mister Ford pakub Falstaffile kotikese kulda, et too võrgutaks kaunitar Alice Fordi. Ford kuuleb, et Falstaff on juba tema naisega kohtumise kokku leppinud. See ajab ta marru. Meg hoiatab Alice’it abikaasa viha eest. Alice selgitab kujunenud olukorda Falstaffile. Sir John kohkub Fordi kätte­maksu kartes ja ta peidetakse suurde pesukorvi. Alice käsib teenritel see minema viia ja Thamesi tühjaks kallata. Vana elumees mõtiskleb toimunu üle, kuid ei heida meelt ja otsustab jätkata. Vahendajaks on taas Quickly. Kohtumine peab toimuma öösel. Naised otsustavad anda vanamehele etenduse. Nannetta riietub valgesse rüüsse, Megist saab metsanümf ja Quicklyst nõid. Ka majanaabrid tõmmatakse kaasa. Falstaff tuleb metsa Alice’iga kohtuma ja otsekohe algab ümberringi hirmutav sagimine ja tants. Kohal on ka Ford ja Fenton. Maskid langevad. Ford peab abikaasa käsul õnnistama tütre kihlumist Fentoniga. Falstaff on rahul, et tema üksi lõksu ei langenud.
Hirvepähkli-kedristõlvik
Hirvepähkli-kedristõlvik (Tolypocladium ophioglossoides) on kottseente hulka kuuluv seeneliik.
Seent on leitud ka Eestist.
Itaalia Kommunistlik Partei
Itaalia Kommunistlik Partei (Partito Comunista Italiano, PCI) oli Itaalias aastatel 1921–1991 tegutsenud kommunistlik partei. Külma sõja ajal oli partei läänemaailma suurim kommunistlik partei ja Itaalia suuruselt teine partei Kristlike Demokraatide järel.
Jõgevamaa Omavalitsuste Liit
pisi|Jõgevamaa vapp Jõgevamaa Omavalitsuste Liit oli Jõgeva maakonna omavalitsusi ühendav koostöökogu, mis asutati 13. novembril 1992. Liitu kuulusid maakonna 12 kohalikku omavalitsust.
Jõgevamaa Omavalitsuste Liit lõpetas tegevuse 31. jaanuaril 2018.
Liidu asutamine
Jõgevamaa Omavalitsuste Liit asutati Jõgevamaa Linnade ja Valdade Liiduna 13. novembril 1992. Asutamiskoosolek toimus Jõgeval. Koosolekust võtsid osa 19 asutajaliiget, kelleks olid maakonna omavalitsuste esindajad.
Asutamiskoosolekul tehti neli otsust :
Itaalia Kommunistlik Partei
Partei asutati Livornos 21. jaanuaril 1921 eraldudes Itaalia Sotsialistlikust Parteist, nime all Partito Comunista d'Italia (PCdI). Partei asutajateks oli Antonio Gramsci, Nicola Bombacci ja Amadeo Bordiga.
Jõgevamaa Omavalitsuste Liit
Liidu asutamine
Jõgevamaa Linnade ja Valdade Liit nimetati ümber Jõgevamaa Omavalitsuste Liiduks 1998. aastal.
Itaalia Kommunistlik Partei
Peale Benito Mussolini võimuletulekut partei tegevus mõistagi keelustati. Gramsci ja Bordiga saadeti 1926. aastal Ustica saarele asumisele. Bombacci oli aga Mussolini hea sõber ja heidetigi 1927. aastal fašismi pooldavate vaatete tõttu parteist välja, 1940. aastateks oli ta end kommunismist lahti öelnud ja ta hukati koos Mussoliniga 28. aprillil 1945.
Jõgevamaa Omavalitsuste Liit
Liidu juhtimine
Jõgevamaa Omavalitsuste Liidu kõrgeimaks juhtorganiks oli liidu volikogu, kuhu kuulub igast omavalitsusüksusest kaks esindajat. Liidu tegevjuhtkonnaks oli kõigist maakonna linnapeadest ja vallavanematest koosnev juhatus.
Vannika
Vannika oli küla Harjumaal, ajalooliselt Vihterpalu mõisa alal. Küla jääb tänapäeval Vilivalla küla alale. Kihelkondlikult kuulus küla Risti kihelkonda. Küla kaotati 1977, mil see liideti Vilivalla külaga.
Jõgevamaa Omavalitsuste Liit
Liidu juhtimine
Liidu igapäevast tööd korraldas büroo, mis asus Jõgeva Maavalitsuse hoones aadressil Suur tn 3, Jõgeva 48306. Büroo tegevust juhtis tegevdirektor.
Huvitavat
Jõgevamaa Omavalitsuste Liit korraldas 2012. aasta novembris esimese maakonna-teemalise Vikipeedia artiklivõistluse.
Vannika
Külast on teateid alates 1402 (Wannecke, Wanneke).
Itaalia Kommunistlik Partei
1927. aastal valiti partei peasekretäriks Palmiro Togliatti. 1930. aastal heideti Bordiga trotskismis süüdistatuna Kominternist välja. 1943. aastal, kui Jossif Stalin saatis Kominterni laiali, moodustasid Moskvas eksiilis olnud Itaalia kommunistid 15. mail uue partei, nüüd PCI. Peale Mussolini režiimi langemist 25. juulil 1943 sai partei uuesti ametlikuks parteiks. Aprillis 1944 nõustus parteijuht Togliatti tegema koostööd kuningas Vittorio Emanuele III ja peaminister Pietro Badoglioga. Ka vastupanuliikumises oli kommunistidel suur roll, suurimaks partisanirühmaks olid Garibaldi Brigaadid, mis koosnesid peamiselt kommunistidest.
1946. aasta institutsioonilisel referendumil toetasid kommunistid vabariiki. Samaaegselt peetud parlamendivalimistel said kommunistid 19% hääli kristlike demokraatide ja sotsialistide järel.
Mais 1947 heideti kommunistid valitsusest välja, kuna Ameerika Ühendriikide riigisekretär George Marshall oli seadnud Marshalli plaanis osalemise tingimuseks kommunismivastasuse ja ka USA suursaadik Itaalias, James C. Dunn palus peaminister Alcide de Gasperil valitsus laiali saata ja moodustada uus valitsus ilma kommunistideta. Kuigi peale seda kommunistid enam üheski valitsuses ei osalenud, avaldasid nad tihti välist toetust kesk-vasakpoolsetele valitsustele (Amintore Fanfani, Aldo Moro). Lisaks oli partei tugev kohalikel valimistel – peamiselt Emilia Romagna, Toscana ja Umbria maakonnas ning ka linnades. Lisaks veenis partei FIATi ehitama Nõukogude Liitu uue AvtoVAZ autotehase.
Peale Ungari ülestõusu 1956. aastal tekkis parteis lõhe. Togliatti ja Giorgio Napolitano pidasid Ungari ülestõusnuid kontrevolutsionäärideks, kuid kommunistide ametiühingu CGIL juht Giuseppe di Vittorio ja prominentne parteiliige Antonio Giolitti lahkusid seetõttu parteist.
Togliatti suri 21. augustil 1964, olles parasjagu Jaltas puhkamas. Uueks parteisekretäriks sai Luigi Longo. 1968. aastal aga elas Longo üle insuldi ja 1969. aastast täitis tema kohuseid suuresti asesekretär Enrico Berlinguer. 16. märtsil 1972 astus Longo peasekretäri kohalt tagasi, tema asendajaks sai Berlinguer.
1970. aastatel hakkasid partei suhted NLKPga jahenema. 1969. aastal Moskvas toimunud kommunistide konverentsil keeldus Itaalia delegatsioon Berlingueri juhtimisel toetamast "ametlikku" joont, Berlinguer keeldus Hiina KP-d "ekskommunikeerimast" ja ütles Leonid Brežnevile otse, et Varssavi pakti sissetung Tšehhoslovakkiasse, mida ta kutsus "Praha tragöödiaks", tegi selgeks kommunistlike liikumiste vahelised eriarvamused fundamentaalsetes küsimustes, nagu rahvuslik suveräänsus, sotsialistlik demokraatia ja kultuurivabadus. Partei kaugenes NSVL-le allumisest ning marksism-leninismist, lähenedes eurokommunismile ja Sotsialistlikule Internatsionaalile koos Prantsusmaa ja Hispaania kommunistlike parteidega.
Partei tippaasta oli 1976, kui 20. juunil 1976 toimunud valimistel sai partei rohkem kui kolmandiku häältest – kristlikud demokraadid said 39%, kommunistid 34%. Partei proovis teha koostööd sotsialistliku partei ja kristlike demokraatidega, peale Salvador Allende valitsuse kukutamist Tšiilis, millest Berlinguer oli järelduse teinud, et marksistid ei saa demokraatlikes riikides valitseda ilma mõõdukamate jõududeta. Berlinguer ja peaminister Aldo Moro saavutasidki nn. "ajaloolise kokkuleppe" (Compromesso storico) ning partei avaldas välist toetust Giulio Andreotti valitsusele. Kuid Moro röövimine ja mõrv Punaste Brigaadide poolt 1978. aastal tegid sellele peatselt lõpu. Partei seisis tugevalt vastu terrorismile ja Punastele Brigaadidele, kes seevastu tapsid mitmeid partei liikmeid või parteile lähedasi ametiühingujuhte. Kui partei palus Nõukogude Liidul avaldada survet Tšehhoslovakkia kommunistlikule salapolitseile StB, et nad lõpetaksid Punaste Brigaadide toetamise, siis NLKP kas ei suutnud või ei tahtnudki seda teha. See ja NSVL sissetung Afganistani 1979. aastal viisid Itaalia KP ja NLKP suhete katkemiseni ja partei keeldus osalemast 1980. aastal Pariisis rahvusvahelisel kommunistlike parteide konverentsil. Ka 1984. aasta Euroopa Parlamendi valimistel sai partei kolmandiku häältest.
Ajalooliselt oli partei suurim toetusbaas Kesk-Itaalias – Emilia Romagna, Toscana, Umbria ja Marche maakonnas, aga ka Põhja-Itaalia tööstuslinnades. Linnadest oli partei meisternäidiseks Bologna, kus olid alates 1945. aastast võimul kommunistide valitsused, ka peale partei tegevuse lõppu püsis linnas Demokraatliku Vasakpartei valitsus kuni 1999. aastani, mis viisid linnas läbi suuri reforme. 1946–1956 ehitati Bolognas kommunistliku linnavalitsuse poolt 31 uut lasteaeda, 896 korterit ja 9 kooli, parandati ka transpordi, tervishoiu ja haridustingimusi.
Jorge Julio
Jorge Eliécer Julio Rocha (sündinud 4. aprillil 1969 El Reténis Magdalena departemangus) on Colombia endine poksija.
Julio sai kukk-kaalus (kuni 54 kg) 1988. aasta Seouli olümpiamängude poksivõistlustel pronksmedali, kaotades poolfinaalis hilisemale hõbemedalivõitjale Aleksandǎr Hristovile (Bulgaaria) ja jäädes edasisest medaliheitlusest välja.
Julio poksis märtsist 1989 kuni maini 2003 elukutselisena. Ta pidas kokku 49 kohtumist, millest võitis 44 (neist 32 nokaudiga) ja kaotas 5 (neist 2 nokaudiga) kohtumist.
Matthias Burghardt
Arnd Matthias Burghardt (sündinud 11. mail 1970 Ingelheimis) on saksa päritolu EELK vaimulik.
Ta õppis Saksamaal Marburgi ja Kieli ülikoolis teoloogiat. Koguduse õpetajaks ordineeriti Burghardt 2000. aastal Braunschweigi Katariina kirikus. Järgnevatel aastatel töötas ta pastorina Läti ja Saksamaa luterlikes kogudustes.
Burghardt on alates 2006. aastast Tallinna Saksa Lunastaja koguduse õpetaja ja alates 2018. aastast Keila Miikaeli koguduse õpetaja.
Ta on abielus Anne Burghardtiga, kes on samuti EELK vaimulik ja on töötanud Luterlikus Maailmaliidus oikumeeniliste suhete sekretärina. Nende peres kasvab kaks kooliealist last.
2020. aastal valiti ta EELK aasta vaimulikuks.
Lehar Linno
Lehar Linno (sündinud 28. jaanuaril 1954 Tartus) on endine Eesti auto- ja jalgrattasportlane.
1971–1973 tuli ta maanteesõidus 4 korda Eesti meistriks.
1994–1998 oli ta Autospordiliidu peasekretäri asetäitja.
Audruicqi kanton
Audruicqi kanton oli kanton Põhja-Prantsusmaal Nord-Pas-de-Calais' piirkonnas Pas-de-Calais' departemangus. See kaotati pärast Prantsuse kantonite ümberkorraldamist, mis jõustus märtsis 2015. See koosnes 13 vallast, mis ühinesid 2015. aastal Marcki kantoniga.
Koosseis
Kanton koosnes 13 vallast:
Lõuna-Eesti Turism
Lõuna-Eesti Turism on Eesti sihtasutus, mis edendab Lõuna-Eestis ühtset ja koordineeritud tegevust turismi valdkonnas. Sihtasutuse peakontor asub Tartus aadressil Vaksali tänav 17a.
Sihtasutuse loomiseks sõlmiti leping 11. septembril 1997. Lepingule kirjutasid alla Tartu, Põlva, Valga, Viljandi, Võru ja Jõgeva maavanem. Sihtasutus ise asutati 28. jaanuaril 1998.
Ortogonaalne sagedustihendus
Ortogonaalne sagedustihendus, lühend OFDM (orthogonal frequency-division multiplexing), on hulkkandja-modulatsioonimeetod, mille puhul laiaribaline digitaalsignaal edastatakse osasignaalide kaupa korraga paljudel abikandesagedustel kitsastes kõrvutistes sagedusribades. Kandevõnkumiste ortogonaalsus ehk ristiolek (90-kraadine faasinihe) naaberribades on vajalik signaalide ribadevahelise ülekostvuse vähendamiseks. Kasutatakse ka kodeeritud ortogonaalset sagedustihendust COFDM (coded orthogonal frequency-division multiplexing), mille puhul OFDM on täiendatud edastusjärgse veaparandusega.
Sagedusribades rakendatakse kvadratuuramplituudmodulatsiooni (QAM). Ühe sümbolisammuga edastatakse 4-QAM korral 2 bitti,16-QAM korral 4 bitti, 64-QAM ‒ 6 bitti, 256-QAM ‒ 8 bitti jne. Näiteks 4 biti korral kantakse 7000 abikandesagedusel korraga üle 28 000 bitti; üldise sagedusriba laiusel 8 MHz võib siis andmekiirus ulatuda väärtuseni 30 Mbit/s.
OFDM ja COFDM on kasutusel paljudes andmeedastussüsteemides, näiteks
Vastse-Roosa vald
Vastse-Roosa vald oli (saksa keeles Neu-Rosen) oli vald Võrumaal Hargla kihelkonnas aastatel 1866–1933.
Vald eksisteeris 1866 –1933. Aastatel 1871-1874 oli valla koosseisus ka Väike-Laitsina, mis 1887 esineb eraldi Väike-Laitsina vallana (täpne eraldumise aasta ei ole selge.)
01.08.1933. a. liideti suurem osa Vastse-Roosa vallast Vana-Roosa vallaga. Tseamäe ja Kalekauri küla aga liideti Krabi vallaga.
Eesti Arst
Eesti Arst on 1922. aastast ilmuv teaduslik meditsiiniajakiri.
Aastatel 1922–1940 andis ajakirja välja Eesti Arstide Liit ja aastas ilmus 12 numbrit. Eesti NSV aegu oli ajakirja väljaandja Tervishoiu RK. Esimene number uue nime Arstiteadus all ilmus 7. jaanuaril 1941. Plaanis oli välja anda kümme 80-leheküljelist numbrit aastas. Aastatel 1941–1944 oli väljaandja Akadeemiline Arstiteaduse Selts ja ajakiri ilmus ebaregulaarselt. Sõjajärgsel perioodil väljaandmine katkes.
Aastatel 1954–1957 ilmus 6 meditsiiniartiklite kogumikku Nõukogude Eesti Tervishoid. 1958. aastast hakkas ajakiri ilmuma perioodiliselt kuus korda aastas ja kandis nime Nõukogude Eesti Tervishoid. 1989. aastast kannab see nime Eesti Arst. 2000. aastast ilmub ajakiri 12 korda aastas.
Tokio Myers
Torville Jones, esinejanimega Tokio Myers, on Londonis sündinud pianist ja muusikaprodutsent.
Ta võitis võistlussaate "Britain's Got Talent" 2017. aastal, mängides Debussy "Clair de lune", mis kujunes Ed Sheerani lauluks "Bloodstream"; Rihanna "Diamonds" poolfinaalis 3; ja finaalis Hans Zimmeri kirjutatud lugu filmile "Tähtedevaheline" ning Rag'n'Bone Mani hitti "Human". Pärast telesaate "Britain's Got Talent" võitu 2017. aastal andis ta välja mitu singlit ja sai suureks internetisensatsiooniks. 2017. aasta oktoobris andis ta välja debüütsingli "Bloodstream" koos oma debüütalbumiga "Our Generation". Singel on stuudioesitus tema prooviesinemiselt saates "Britain's Got Talent".
Noorus
Tokio on sündinud 16. aprillil 1984 ning on Lääne-India ja Briti päritolu. Koolipoisina nägi Tokio pealt oma koolidirektori Philip Lawrence'i mõrva, kui too pussitati surnuks väljaspool St George's Catholic Schooli väravaid Põhja-Londonis. Tokio oli sel ajal 11-aastane ja tema muusikaõpetaja juhtis ta ohutusse kohta. Ta läks õppima täisstipendiumiga kooli Royal College of Music.
Karjäär
Myers on varem toetanud Kanye Westi, The Police'i ja Amy Winehouse'i, kui ta käis turneel produtsent Mr Hudsoni bändiga Mr Hudson and the Library. Ta esines ka Lianne La Havasi 2016. aasta Euroopa turneel.
Myers kasutab oma etendustes süntesaatorit ja elektroonilisi trumme, liites kokku klassikalise muusika juured tantsu- ja popmuusikažanritega. Ta on allkirjastanud lepingu muusikatööstusega BMG.
7. juunil 2017 teatas Myers, et töötab uue albumi kallal.
Juunis 2017 tegi Myers kaasa heategevussingli "Bridge over Troubled Water" salvestusel, et koguda raha nende jaoks, keda on mõjutanud Grenfell Toweri tulekahju, mis juhtus Põhja-Kensingtonis 14. juunil 2017.
13. oktoobril 2017 andis ta välja oma ametliku debüütsingli "Bloodstream", mis on stuudioesitus tema prooviesinemiselt saates "Britain's Got Talent". Samuti teatati, et see on tema debüütalbumi "Our Generation" peamine singel. Album avaldati 2017. aasta novembris.
Hajnali demograafiline lahkmejoon
pisi|Hajnali joon ja selle taskud Hajnali demograafiline lahkmejoon või lihtsalt Hajnali joon oli John Hajnali kontseptsioon abiellumusest Euroopas.
1965. aastal avastas ungari-briti majandus- ja matemaatikaakadeemik, et kui tõmmata lahkmejoon Peterburist sirgelt Triestesse (tänapäeva Itaalias), siis see jagas 17. ja 18. sajandil kinnistunud, kuid teise maailmasõja eelsed sündimuse ja pereprotsesside suhted kaheks sfääriks.
Idasfäär koos taskutega
Idasfääris, sealhulgas Vahemere piirkonnas ning Iiri ja Soome nii-öelda taskutes, olid nii varajased kui ka kõiksed abielud tavaks, suurt viljakust nurjas samas suur suremus.
Şamaxı FK
Şamaxı FK (aserbaidžaani keeles Şamaxı FK;) on Aserbaidžaani jalgpalliklubi, mille kodulinn on Bakuu. Klubi mängib Premyer Liqasıs (kõrgliiga).
Andres Juur
pisi|Andres Juur esinemas [[Vikipeedia:Teadusfoto 2013|Teadusfoto 2013 lõpuüritusel]] pisi|Andres Juur tegemas teadusteatrit 2011. aastal Andres Juur (sündinud 15. aprillil 1986) on SA Teaduskeskus Ahhaa juhatuse esimees ja teaduse populariseerija.
Ta on õppinud Jõgeva Gümnaasiumis ja Tartu Ülikoolis füüsikat.
Andres Juur on noorte teadussaate "Rakett 69" teadustoimetaja ning Raadio 2 teadusminutite toimetaja. Ta on olnud tegev Teadusteatris ja osalenud Tähe perepäevade korraldamisel. 2005. aastast lööb ta kaasa Eesti Füüsika Seltsi Teadusbussi projektis.
Ta on õpetanud informaatikat ja füüsikat Puurmani Gümnaasiumis.
2011. aasta Eesti teaduse populariseerimise auhindamisel tunnustati teda ergutusauhinnaga valdkonnas "Parim teadust ja tehnoloogiat populariseeriv teadlane, ajakirjanik või õpetaja".
Kold-helekottseen
Kold-helekottseen (Hypocrea citrina) on kottseente hulka kuuluv seeneliik.
Seent on leitud ka Eestist.
Georg Otsa nimelise Muusikakooli Bigbänd
Georg Otsa nimelise Muusikakooli Bigbänd oli Georg Otsa Muusikakooli juures tegutsenud bigbänd. Ansamblit juhtisid Siim Aimla ja Kristina Bianca Rantala.
Ansambel asutati 2004 ja tegutses kuni Georg Otsa nimelise Muusikakooli sulgemiseni 2022. aastal.
Ansambel mängis põhiliselt nüüdisaegsete rütmidega muusikat (funky, latin, jazz-rock jne), kuid ka traditsioonilisemat džässi. Ansambel on esinenud muu hulgas Tallinna vanalinna päevadel, noorte džässiüritustel ja festivalidel.
2005. aastal ilmus Bigbändil plaat Eesti muusikaga, kus teevad kaasa mitmed Eesti tippmuusikud (Raul Vaigla, Raivo Tafenau, Mihkel Mälgand jt).
Nagu iga koolikollektiiv oli Bigbänd igal aastal eri koosseisuga ja vastavalt sellele sündisid ka seaded ja repertuaarivalik.
Davidsoni maakond (Põhja-Carolina)
Davidsoni maakond (Davidson County) on maakond USA-s Põhja-Carolina osariigis.
Maakonna halduskeskus on Lexington.
Maakonna pindala on 1469 km². Veepindala on 39 km².
Elanike arv oli 2010. aasta rahvaloenduse järgi 149 331. Aastal 2000 oli elanike arv 147 246.
Ajalugu
Davidsoni maakond moodustati 1822. aastal Rowani maakonna osast. Maakond on saanud nime brigaadikindral William Lee Davidsoni järgi.
Vitimõisa
Vitimõisa (ka Viti-Mõisaküla) oli küla Harjumaal, ajalooliselt Viti mõisa alal.
Napoli kuningriik
Napoli kuningriik, paiknedes Apenniini poolsaare lõunaosas, oli jäänuk vanast Sitsiilia kuningriigist pärast Sitsiilia saare lahkulöömist Sitsiilia Vespri mässu tulemusel aastal 1282. Kaasaegsetele Sitsiilia kuningriigina tuntud riik nimetati Napoli kuningriigiks, et eristada seda saarelasuvast riigist. Oma olemasolu ajal oli see enamasti tüliküsimuseks Prantsuse ja Aragóni/Hispaania dünastiate vahel. Aastal 1816 ühendati see taas saarel asuva Sitsiilia kuningriigiga ja moodustati Mõlema Sitsiilia kuningriik.
Napoli Anjou kuningriik
Anjou René ühendas ajutiselt noorema ja vanema Anjou liini nõuded. Aastal 1442 Alfonso V siiski vallutas Napoli kuningriigi ning ühendas Sitsiilia ja Napoli taas kord Aragóni sõltlastena. Tema surma järel aastal 1458 eraldati kuningriik taas ja Napoli päris Alfonso vallaspoeg Ferrante.
Napoli Aragóni kroonil ja Hispaania kuningriigis
Kuningriik jäi Prantsusmaa ja Hispaania vaheliste vaidluste keskpunktiks mitme järgneva dekaadi jooksul, kuid Prantsuse jõupingutused saavutada kontroll selle üle hääbusid aja jooksul ning Hispaania kontroll ei olnud kunagi tõeliselt ohustatud. Prantslased loobusid lõpuks oma nõudmistest kuningriigile Cateau-Cambrésis' rahuga aastal 1559. Londoni rahuga (1557) sündis uus territoorium "Stato dei Presidi", mida valitseti otse Hispaaniast Napoli kuningriigi osana.
Napoli Austria Habsburgide ja Bourbonide kuningriik
Olles Bourbonide dünastia liige oli Ferdinando IV Prantsuse revolutsiooni ja Napoleon I loomulik vastane. Aastal 1798 okupeeris ta lühikeseks ajaks Rooma, kuid aasta jooksul tõrjuti ta sealt Prantsuse revolutsioonivägede poolt välja. Varsti pärast seda põgenes Ferdinando Sitsiiliasse. 1799. aasta jaanuaris asutas Prantsuse armee Parthenope vabariigi, kuid see jäi lühiajaliseks ja vaimulike õhutatud talupoegade vasturevolutsioon võimaldas Ferdinandol naasta oma pealinna. Siiski pidi Ferdinando aastal 1801 Firenze rahuga tegema prantslastele olulisi järelandmisi, mis kindlustas Prantsuse domineerivat seisundit Itaalia mandriosas.
Marcus Johansson
Enne karjääri NHL-is mängis ta Rootsi kõrgliigaklubis Färjestad BK. 2009. aastal tuli ta klubiga Rootsi meistriks. Samal aastal valis Washington Capitals ta NHL-i draft'is 24. valikuna. 2010. aasta mais sõlmis ta Capitalsiga kolmeaastase lepingu. Hooajal 2010–11 tegi ta Capitalsi meeskonnas debüüdi NHL-is. Kokku mängis ta Capitalsis seitse hooaega. Hooaeg 2016/17 on olnud seni tema resultatiivseim NHL-is: 24 väravat ja 34 väravasöötu.
Napoli kuningriik
Napoli Napoleonlik kuningriik
Ferdinando otsus liituda Kolmanda koalitsiooniga Napoleon I vastu aastal 1805 osutus kahjulikuks. Aastal 1806, pärast otsustavaid võite liitlasarmeede üle Austerlitzis ja Napollaste üle Campo Teneses, pani Napoleon oma venna Josephi Napoli kuningaks. Kui Joseph saadeti kaks aastat hiljem Hispaaniasse, asendasid teda Napoleoni õde Caroline ja õemees marssal Joachim Murat, kui Mõlema Sitsiilia kuningas.
Marcus Johansson
Aastatel 2017–2019 mängis ta kahel hooajal New Jersey Devilsis. 2019. aasta veebruaris liitus ta Boston Bruinsiga ja seejärel sama aasta juulis Buffalo Sabresiga. 2020. aasta septembris siirdus ta Minnesota Wildi. 2021. aasta augustis sõlmis ta üheaastase lepingu Seattle Krakeniga, kuid naasis juba sama aasta märtsis Capitalsi. 2023. aasta veebruaris kaubeldi Johansson Capitalsist tagasi Minnesota Wildi.
Napoli kuningriik
Napoli Napoleonlik kuningriik
Vahepeal põgenes Ferdinando Sitsiiliasse, kus ta säilitas trooni, vaatamata Murat järgnevatele püüetele tungida saarele. Britid kaitsesid Sitsiiliat sõja lõpuni, kuid vaatamata Sitsiilia kuningriigi osalemisele Neljandas, Viiendas ja Kuuendas koalitsioonis Napoleoni vastu, ei suutnud Ferdinando ja britid isegi kõigutada Prantsuse kontrolli Itaalia maismaal.
Marcus Johansson
2014. aasta taliolümpiamängudel võitis ta Rootsi jäähokikoondise koosseisus hõbemedali.
Napoli kuningriik
Napoli Napoleonlik kuningriik
Pärast Napoleoni kaotust aastal 1814 jõudis Murat Austriaga kokkuleppele ja võis jätta endale Napoli trooni, vaatamata Ferdinando ja tema toetajate lobitööle. Siiski muutus enamiku teiste riikide, eriti Suurbritannia, vaenulikkusest ja Austria ebaselgest toetusest Murat' seisund üha vähem turvaliseks. Seetõttu, kui Napoleon naasis aastal 1815 Sajaks päevaks Prantsusmaale, asus Murat taas tema poolele. Mõistes, et austerlased püüavad varsti teda kõrvaldada, andis Murat välja Rimini proklamatsiooni lootuses hoida oma kuningriiki Itaalia rahvuslastega liitumisega. Järgnenud Austria-Napoli sõda Murat ja austerlaste vahel oli lühike, lõppedes Austria vägede otsustava võiduga Tolentino lahingus. Murat sunniti põgenema ja Ferdinando IV taastati Napoli troonile. Murat püüdis trooni tagasi saada, kuid püüti kiiresti kinni ja hukati mahalaskmise teel Pizzo Calabros. Järgmine aasta, 1816, nägi lõpuks Napoli kuningriigi ja Sitsiilia kuningriigi ametlikku liitumist uueks Mõlema Sitsiilia kuningriigiks.
Napoli monarhide loend
Järgnev on Napoli kuningriigi valitsejate loend selle esimesest eraldumisest Sitsiilia kuningriigist kuni selle ühendamiseni samaga Mõlema Sitsiilia kuningriigiks.
Kupp
Kupp on muhu- või kuplitaoline moodustis. Kupp võib tähendada ka järgmist:
Vello Kade
Ta lõpetas aastal 1956 Tartu 2. Keskkooli ja aastal 1964 Tartu Riikliku Ülikooli kehakultuuriteaduskonna.
Aastal 1962 sai ta meistersportlase tunnustuse.
2008–2014 oli ta Poksiliidu president.
Isiklikku
Tema abikaasa on kergejõustiklane ja treener Milde Kade, nende poeg on poksija ja treener Ervin Kade, tütar on kirikumuusik Tuuliki Jürjo.
Harabali
Harabali on linn Venemaa lõunaosas Astrahani oblastis. Linn asub Volga harujõe Ahtubali ääres, 142 km Astrahanist põhja pool.
Ajalugu
Asula rajati 1789. aastal. 1974 sai linnaks.
Fauquemberguesi kanton
Fauquemberguesi kanton oli kanton Põhja-Prantsusmaal Nord-Pas-de-Calais' piirkonnas Pas-de-Calais' departemangus. See kaotati pärast Prantsuse kantonite ümberkorraldamist, mis jõustus märtsis 2015. See koosnes 18 vallast, mis ühinesid 2015. aastal Frugesi kantoniga.
Koosseis
Fauquemberguesi kanton koosnes 18 vallast:
Rasony rajoon
Rasony rajoon (transkribeeritult Rassonõ rajoon) on rajoon Valgevenes Viciebski oblastis. Rajoon piirneb põhjas Venemaaga. Halduskeskus on Rasony alev.
Rajooni pindala on 1928 km². 2014. aasta seisuga elas seal 10 008 inimest.